CELEX: 32021D2138
Language: ro
Date: 2021-12-02 00:00:00
Title: Decizia (PESC) 2021/2138 a Consiliului din 2 decembrie 2021 de modificare a Deciziei (PESC) 2018/2011 a Consiliului în sprijinul politicilor, programelor și acțiunilor care integrează perspectiva de gen în combaterea traficului de arme de calibru mic și a utilizării abuzive a acestora, în conformitate cu agenda privind femeile, pacea și securitatea

3.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 432/72
               
            
         DECIZIA (PESC) 2021/2138 A CONSILIULUI
         din 2 decembrie 2021
         de modificare a Deciziei (PESC) 2018/2011 a Consiliului în sprijinul politicilor, programelor și acțiunilor care integrează perspectiva de gen în combaterea traficului de arme de calibru mic și a utilizării abuzive a acestora, în conformitate cu agenda privind femeile, pacea și securitatea
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 decembrie 2018, Consiliul a adoptat Decizia (PESC) 2018/2011 (1).
                  
               
                     (2)
                  
                  
                     Decizia (PESC) 2018/2011 prevede o perioadă de punere în aplicare de 36 de luni pentru activitățile menționate la articolul 1 din aceasta, care începe la data încheierii acordului prevăzut la articolul 3 alineatul (3).
                  
               
                     (3)
                  
                  
                     Biroul pentru probleme de dezarmare al Organizației Națiunilor Unite a solicitat o prelungire cu șapte luni a perioadei de punere în aplicare a Deciziei (PESC) 2018/2011, până la 31 octombrie 2022, având în vedere întârzierea în punerea în aplicare a activităților de proiect desfășurate în temeiul Deciziei (PESC) 2018/2011 din cauza impactului pandemiei de COVID-19.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2018/2011 până la 31 octombrie 2022 poate fi realizată fără consecințe în ceea ce privește resursele financiare.
                  
               
                     (5)
                  
                  
                     Prin urmare, articolul 5 alineatul (2) din Decizia (PESC) 2018/2011 ar trebui să fie modificat în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2018/2011 se înlocuiește cu următorul text:
            
               
                  „(2)   Prezenta decizie expiră la 31 octombrie 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 2 decembrie 2021.
            
               
                  Pentru Consiliu
               
               
                  Președintele
               
               J. VRTOVEC
            
         
         
            (1)  Decizia (PESC) 2018/2011 a Consiliului din 17 decembrie 2018 în sprijinul politicilor, programelor și acțiunilor care integrează perspectiva de gen în combaterea traficului de arme de calibru mic și a utilizării abuzive a acestora, în conformitate cu agenda privind femeile, pacea și securitatea (JO L 322, 18.12.2018, p. 38).